5.december 2022

**Dagsorden for mødet i SOSU Esbjergs bestyrelse**

**tirsdag den 13.december 2022 kl. 15.00 – 17.00**

Velkommen til ny medarbejderrepræsentant: Kenneth Pihl og ny elevrepræsentant: Josephine Nordbeck Bertelsen

1. **Godkendelse af dagsorden**

Indstilling: Til godkendelse

1. **Godkendelse af referatet fra mødet den 21. september 2022**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af perioderegnskab for 3.kvartal 2022

Bilag: 3.1. Perioderegnskab pr. 30.september 2022

Indstilling: Til godkendelse

1. **Vedligeholdelsesplan**

4.1 Ajourført løbende vedligeholdelsesplan

Bilag 4.1 Forslag til vedligeholdelsesplan 2023-2032

Indstilling: Til godkendelse

1. **Budgetforslag 2023**

5.1 Gennemgang af forslag til budget for 2023

Bilag 5.1 Forslag til Budget 2023 på baggrund forslag til finanslov 2023

Indstilling: Til godkendelse

1. **Orientering ved direktøren**

6.1 Demokratiets Dag

Afholdt på skolen den 11.november. Dagen var arrangeret af Dansk Ungdoms Fællesråd og de sørgede for et spændende program, hvor det handlede om at deltage aktivt i demokratiet. Formanden for Fagorganisationernes Hovedorganisation Lizette Risgaard deltog også, ligesom en række ungdomspolitikere var med til at facilitere workshops og deltage i den afsluttende paneldebat.

6.2 Kvalitet i uddannelserne

Der pågår aktuelt et arbejde i Danske SOSU-skoler om fælles afsæt for kvalitetsmålinger og – udvikling. Der arbejdes på et fælles system for ”data drevet uddannelser” (ACCOBAT)

6.3 Styrket samarbejdet med kommuner på det pædagogiske område

Skolen har gennem længere tid arbejdet på at skabe et forum med direktører/chefer på det pædagogiske område i kommunerne. Der er nu udarbejdet kommissorium, som alle parter har godkendt. Møder for 2023 er fastlagt.

6.4 Skole- og institutionsplan

Aktuelt er skolen ved at evaluere ”Skole og institutionsplanen for 2022”. Evalueringen inddrager alle lærere. En ny ”Skole og institutionsplan for 2023” forventes klar i januar.

6.5 Ansøgning om ny Arbejdsmarkedsuddannelse (AMU); OP-hjælper/OP-assistent

Sydvestjysk Sygehus efterspørger personale, som kan varetage en del at de OP opgaver, som i dag primært varetages af operationssygeplejersker. Dette behov deles af sygehusene i Region Midt samt af Rigshospitalet. Skolen har derfor ansøgt om en ny AMU uddannelse.

Uddannelsen består af 2 moduler. Grundmodulet henvender sig til serviceassistenter, portører og social- og sundhedsassistenter. Overbygningsmodulet retter sig mod social- og sundhedsassistenter.

Indstilling: Til orientering

1. **Orientering ved formanden og andre bestyrelsesmedlemmer**
2. **Skolens bygningskapacitet**

8.1 Udvidelse af skolens bygningskapacitet

Status på processen vedr. udvidelse af skolens kapacitet

Indstilling: Til orientering

1. **Skolens Strategi 2025**

9.1 Gennemgang af aktiviteter relateret til de fire spor i strategien

Der gives en kort status på udvalgte områder fra de fire spor i Strategi 2025

Indstilling: Til drøftelse og godkendelse

1. **Resultatlønskontrakt for 2022 / 2023**

10.1 Beslutning om procedure for afrapportering af direktørens resultatlønskontrakt 2022

Det foreslås, at formandskabet sammen med direktøren drøfter afrapporteringen og at formandskabet på baggrund heraf på mail udsender forslag til bestyrelsen om fastsættelse af i hvilken grad resultatlønskontrakten er opfyldt. Når bestyrelsen har drøftet/godkendt dette indsendes udmøntningen til ministeriet.

Indstilling: Det indstilles, at ovennævnte procedure godkendes.

10.2 Beslutning om procedure for indgåelse af resultatlønskontrakt for direktøren 2023

Mulige emner til næste års resultatkontrakt for direktøren kan ses i bilag 10.2

Det foreslås, at formandskabet på baggrund af drøftelse med direktøren udarbejder direktørens resultatlønskontrakt for 2023. Inden kontrakten endelig indgås sendes den pr. mail til kommentering i bestyrelsen. Kontrakten skal indgås inden 1.marts 2023.

Indstilling: Det indstilles, at ovennævnte procedure godkendes.

Bilag 10.2 Mulige emner til resultatkontrakt for direktøren

1. **Uddannelserne**

11.1 Orientering fra de lokale uddannelsesudvalg (LUU)

Udvalgte områder som blev drøftet

|  |  |  |
| --- | --- | --- |
| SOSU | PA | AMU |
| Digital uddannelsesbog  Status på dimensionering  VTU (Virksomhedstilfredshed)  Samarbejdsaftale om elever med behov for særligt fokus | Status på GF2 PA-kvoten  Lærepladsopsøgende arbejde  VTU (Virksomhedstilfredshed) | Udbudspolitik 2023  Forlængelse af trepartsaftalen  Udbud 2023  Rekrutteringsindsats, nye forløb  Ansøgning om nye AMU- uddannelser i ”Compassion”. |

11.2 Virksomhedstilfredshedsundersøgelse (VTU) 2022

Skolen har i efteråret gennemført den obligatoriske virksomhedstilfredsundersøgelse.

Den gennemsnitlige tilfredshed ligger på 8,5, hvilket er en lille fremgang fra sidste år (8,4).

Der er generelt en høj tilfredshed hos virksomhederne med samarbejdet med skolen.

Hele rapporten kan læses på skolens hjemmeside:

<https://www.sosuesbjerg.dk/media/4563/vtu-rapport-2022-02-11-22.pdf>

Indstilling: Til orientering

1. **Institutionen**

12.1 Sygefravær 1.halvår 2022

Statistikken viser en stigning i sygedage. Det gennemsnitlige antal sygedage pr. ansat excl. 21 sygedage samt §56 er steget fra 0,62 i 1. halvår af 2021 til 3,16 i 1.halvår 2022.

Bilag 12.1 Sygefraværsstatistik pr. 30.6.2022

Indstilling: Til orientering

12.2 Udbudspolitik 2022 (AMU)

I 2023 forventer skolen bl.a.:

* et stigende behov for uddannelse og efteruddannelse af personale i 2023.
* et stigende behov for mobilitet mellem AMU-systemet og det ordinære uddannelsessystem.
* at udbyde stadigt flere fjernundervisningsforløb i regi af AMU.
* i samarbejde med regionens øvrige 3 SOSU-skoler samt UC´erne at udbyde akademi-uddannelse i henholdsvis sundhedspraksis, demens, pædagogik og kommunikation.
* fortsat at have attraktive efteruddannelsestilbud til PA´er såvel som ikke uddannet personale indenfor den pædagogiske sektor.

Samlet set forventer SOSU Esbjerg, at aktivitetsniveauet på AMU-området i 2023 vil være på ca. 40 – 45 årselever.

Bilag 12.2 SOSU Esbjerg - udbudspolitik 2023.

Indstilling: Til godkendelse

1. **Bestyrelsesmøder i 2023**

13.1 Forslag til møder i 2023:

Torsdag den 23.marts (revisoren deltager)

Onsdag den 14.juni

Tirsdag den 12.september

Onsdag den 13.december

Alle møder foregår fra kl. 15.00 – 17.00

Indstilling: Til godkendelse

1. **Eventuelt**